b"\n_START_ARTICLE_\nBT-42\n_START_SECTION_\nHist\xc3\xb2ria\n_START_PARAGRAPH_\nQuan la Segona Guerra Mundial progressava, els sovi\xc3\xa8tics tenien millors tancs. D'altra banda, l'ex\xc3\xa8rcit fin\xc3\xa8s va haver de construir un gran nombre de vehicles blindats._NEWLINE_Els finesos van decidir redissenyar el BT-7, model de 1937. Van construir una nova torreta i el van equipar amb canons brit\xc3\xa0nics del calibre de 114,3\xc2\xa0mm que van ser lliurats durant la Guerra d'Hivern. Els finesos van construir 18 BT-42s i van prestar servei durant el 1943._NEWLINE_El BT-42 va ser utilitzat per primera vegada el 1943, al riu Svir, per destruir bloquejos enemics. El disseny del vehicle anava b\xc3\xa9 contra objectius petits, com autom\xc3\xb2bils o edificis no fortificats, per\xc3\xb2 no eren \xc3\xbatils davant dels tancs. Per contrarestar aix\xc3\xb2, els finesos van copiar el disseny de granades alemany HEAT pel can\xc3\xb3, i en un principi es va construir per destrossar els T-34, aix\xc3\xb2 no obstant, aquest no va ser el cas. El BT-42 va ser r\xc3\xa0pidament molt fam\xc3\xb3s entre els tripulants i soldats. Per\xc3\xb2 la seva debilitat \xc3\xa9s a causa principalment de la torreta, que a part de donar-li al vehicle molta grand\xc3\xa0ria i visibilitat, augmenta considerablement el pes del vehicle, i afecta negativament a la suspensi\xc3\xb3 i al motor._NEWLINE_Els BT-42 es van utilitzar altre cop en la major ofensiva sovi\xc3\xa8tica de 1944. Van ser utilitzats en la defensa de Vyborg per\xc3\xb2 van ser in\xc3\xbatils per aturar les forces sovi\xc3\xa8tiques. El BT-42 patia errors durant les lluites pesades. En aquest punt, un BT-42 fin\xc3\xa8s havia de disparar 18(!) vegades un T-34 sovi\xc3\xa8tic per abatre'l. Els finesos van perdre 8 dels 18 vehicles, fent una contribuci\xc3\xb3 p\xc3\xa8ssima durant la batalla. La batalla va tenir una vict\xc3\xb2ria clara sovi\xc3\xa8tica, ja que les unitats fineses estaven basades en antics tancs T-26, T-28 i BT-42, que van ser destru\xc3\xafts en gran nombre durant aquests dies (incloent 25 dels 87 T-26 i una tirada de tractors d'artilleria A-20). Els alemanys van suportar els finesos amb PzKpfw IVs, StuG IIIs i van capturar T-34, i els finesos van agafar aquests tancs russos abandonant els antics que ja tenien. El BT-42 va ser retirat molt d'hora durant les batalles de Vyborg i va ser substitu\xc3\xaft pels StuG III alemanys."